
Për krijimin e Komisionit Qendror të Regjistrimit të Përgjithshëm të Popullsisë dhe Banesave

Në mbështetje të nenit 100 të Kushtetutës, të nenit 9 të ligjit nr.7687, datë 16.3.1993 “Për statistikën”, si dhe të ligjit nr.8090, datë 21.3.1996 “Për disa ndryshime në ligjin nr.7843, datë 13.7.1994 “Për regjistrimin e pasurive të paluajtshme”, me propozimin e zëvendëskryeministrit dhe ministër i Koordinimit Qeveritar, Këshilli i Ministrave

V E N D O S I:

1. Krijimin e Komisionit Qendror të Regjistirmit të Përgjithshëm të popullsisë dhe të banesave.
2. Komisioni ka këto kompetenca:
	- I rekomandon Këshillit të Ministrave aktet ligjore dhe nënligjore për kryerjen e regjistrimit.
- Harton dhe miraton rregulloren e funksionimit të tij.
- Cakton përbërjen e komisioneve vendore, si dhe zyrave të regjistrimit në bashki dhe komuna dhe detyrat e tyre.
- Ndan detyrat për institucionet e përfshira në procesin e regjistrimit.
3. Komisioni fillon funksionimin brenda datës 10.11.1999. Përbërja e komisionit parashikohet në listën që i bashkëlidhet këtij vendimi.
4. Ngarkohen ministritë dhe institucionet e prëfaqësuara në komision për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Pandeli Majko



Përbërja e komisionit qendror të regjistirmit të përgjithshëm të popullsisë dhe banesave

- Zëvendëskryeministri dhe ministër i Koordinimit Qeveritar	Kryetar
- Ministri i Financave							anëtar
- Ministri i Pushtetit Lokal						“
- Ministri i Bashkëpunimit Ekonomik dhe Tregtisë			“
- Ministri i Drejtësisë							“
- Ministri i Punës dhe Çështjeve Sociale					“
- Ministri i Arsimit dhe Shkencës					“
- Ministri i Punëve Publike dhe Transportit				“
- Ministri i Shëndetësisë						“
- Ministri i Rendit Publik						“
- Ministri i Mbrojtjes							“
- Ministri i Punëve të Jashtme						“
- Kryetari i Akademisë së Shkencave					“
- Drejtori i Përgjithshëm i Institutit të Statistikës			“
- Kryeregjistruesi i Zyrës së Pasurisë së Paluajtshme			“
- Instituti i Sigurimeve Shoqërore					“
- Dekani i fakultetit  Ekonomik						“
- Dekani i Fakultetit të Shkencave Sociale				“
- Përgjegjësi i Sektorit të Demografisë (INSTAT)			“
- Përgjegjësi i Seksionit të Statistikës në 
  Departamentin e Statistikës, Informatikës dhe 
  Matematikës së Aplikuar në Fakultetin Ekonomik			“
- 3 specialistë të fushës						“

